b'\n_START_ARTICLE_\nJu\xc5\xbenokorejska aeronauti\xc4\x8dka i svemirska agencija\n_START_PARAGRAPH_\nJu\xc5\xbenokorejska aeronauti\xc4\x8dka i svemirska agencija ili KARI (engl. Korea Aerospace Research Institute) osnovana je 1981. s ciljem razvoja svemirske tehnologije. Glavni laboratoriji smje\xc5\xa1teni su u Daejeonu, u znanstvenom gradu Daedeok, glavna suborbitalna lansirna baza je Anhueng, a prora\xc4\x8dun KARI-a iznosio je 2003. oko 150 milijuna ameri\xc4\x8dkih dolara. KARI je 1990. po\xc4\x8deo razvijati svoje vlastite rakete, \xc5\xa1to je rezultiralo nastankom prvih jednostupanjskih i dvostupanjskih ju\xc5\xbenokorejskih sounding raketa KSR-I i KSR-II, ponajvi\xc5\xa1e kori\xc5\xa1tenim za mjerenje distribucije ozonskog sloja u stratosferi. Krajem 1997., KARI je zapo\xc4\x8deo razvoj prvog ju\xc5\xbenokorejskog raketnog motora na teku\xc4\x87e gorivo (teku\xc4\x87i kisik i kerozin) i suborbitalne rakete KSR-III, s ciljem razvoja testne podloge za budu\xc4\x87e svemirsko lansirno vozilo. Raketa je pokusno lansirana 2002.\n_START_SECTION_\nPovijest\n_START_PARAGRAPH_\nPrva iskustva sa suvremenom raketnom tehnologijom Ju\xc5\xbena Koreja je stekla putem projektila dobivenih od SAD-a radi suprostavljanja Sjevernoj Koreji. Bili su to uglavnom ameri\xc4\x8dki takti\xc4\x8dki projektili (kratkog dometa) Honest John (dometa oko 50 km) i Nike Hercules (dometa oko 150 km). Do 1990. godine Ju\xc5\xbena Koreja je razvila neovisnu proizvodnju raketnih motora na kruto gorivo mase do 1 tone. Dodavanjem jednog takvog velikog boostera i modificiranog sustava navo\xc4\x91enja projektilu Nike-Hercules pove\xc4\x87an je domet na oko 400 km. _NEWLINE_Ju\xc5\xbenokorejska aeronauti\xc4\x8dka i svemirska agencija ili KARI (engl. Korea Aerospace Research Institute) osnovana je 1981. s ciljem razvoja svemirske tehnologije. Glavni laboratoriji smje\xc5\xa1teni su u Daejeonu, u znanstvenom gradu Daedeok, glavna suborbitalna lansirna baza je Anhueng, a prora\xc4\x8dun KARI-a iznosio je 2003. oko 150 milijuna ameri\xc4\x8dkih dolara. KARI je 1990. po\xc4\x8deo razvijati svoje vlastite rakete, \xc5\xa1to je rezultiralo nastankom prvih jednostupanjskih i dvostupanjskih ju\xc5\xbenokorejskih sounding raketa KSR-I i KSR-II, ponajvi\xc5\xa1e kori\xc5\xa1tenim za mjerenje distribucije ozonskog sloja u stratosferi. Krajem 1997., KARI je zapo\xc4\x8deo razvoj prvog ju\xc5\xbenokorejskog raketnog motora na teku\xc4\x87e gorivo (teku\xc4\x87i kisik i kerozin) i suborbitalne rakete KSR-III, s ciljem razvoja testne podloge za budu\xc4\x87e svemirsko lansirno vozilo. Raketa je pokusno lansirana 2002._NEWLINE_Za 2005. bilo je planirano dovr\xc5\xa1iti razvoj i lansirati prvo ju\xc5\xbenokorejsko svemirsko lansirno vozilo KSLV-1, s ciljem ispunjenja minimalnih uvjeta za jedan takav pothvat, ali je u me\xc4\x91uvremenu ju\xc5\xbenokorejska vlada donijela odluku da do 2015. \xc5\xbeeli vidjeti Ju\xc5\xbenu Koreju me\xc4\x91u prvih 10 svjetskih svemirskih sila, pa je program preusmjeren na mnogo vi\xc5\xa1i stupanj. Kako bi u tome uspjela, Ju\xc5\xbena Koreja je 2004. godine pokrenula sna\xc5\xbenu suradnju s Rusijom i u tu svrhu pokrenula projekte vrijedne nekoliko milijardi dolara. Na temelju ruskog lansirnog vozila Angara, KARI razvija novo korejsko svemirsko lansirno vozilo (KSLV) i novi korejski svemirski centar Goheung. Prvo lansiranje je o\xc4\x8dekivano oko 2007., a dovr\xc5\xa1enje cjelokupnog projekta do 2015. Osim toga, u listopadu 2005., dogovoreno je da \xc4\x87e Rusija trenirati i zajedno s ruskim kozmonautima u svemir lansirati prvog korejskog astronauta._NEWLINE_Usprkos \xc4\x8dinjenici da jo\xc5\xa1 uvijek ne posjeduje svoje vlastito lansirno vozilo, KARI je u suradnji sa drugim korejskim institutima i poduze\xc4\x87ima ve\xc4\x87 razvio i uz pomo\xc4\x87 inozemnih svemirskih agencija (ESA, NASA, COSPAR) lansirao nekoliko eksperimentalnih mikrosatelita (Kitsat, Oscar, STSat), te komunikacijskih i promatra\xc4\x8dkih satelita u niskoj i geostacionarnoj orbiti (KOMPSAT, Koreasat). Osim razvoja sounding raketa, lansirnih vozila i satelita, KARI tako\xc4\x91er razvija i bespilotne zrakoplove (UAV), visokoatmosferske balone, te radi na projektu razvoja vi\xc5\xa1enamjenskog helikoptera nove generacije.'